M1, finančna družba, d.d., Ljubljana

Skladno z 295. členom ZGD-1 in točko 10.3.4. Statuta družbe M1, finančna družba, d.d., Ljubljana

uprava družbe sklicuje

SKUPŠČINO DRUŽBE

**M1, finančna družba, d.d., Ljubljana,**

**Vojkova cesta 58, 1000 Ljubljana**

ki bo dne 29.8.2018 ob 12,00 uri v prostorih družbe na naslovu Vojkova cesta 58, Ljubljana.

# Dnevni red:

1. **Otvoritev skupščine, ugotovitev sklepčnosti ter imenovanje organov skupščine**

Predlog sklepa (predlagatelja sklepa je uprava ):

Imenuje se predsednik skupščine po predlogu uprave, za preštevalca glasov pa Mojca Polše in Aleša Miketiča.

1. **Seznanitev skupščine z letnim poročilom družbe M1, d.d., Ljubljana, konsolidiranim letnim poročilom Skupine M1 z revizijskim mnenjem in pisnim poročila nadzornega sveta po 282. členu Zakona o gospodarskih družbah ZGD-1 k letnemu poročilu družbe M1, d.d. in konsolidiranemu letnemu poročilu Skupine M1 za poslovno leto 2017, skupščini.**
2. **Uporaba bilančnega dobička in podelitev razrešnice upravi in članom nadzornega sveta za poslovno leto 2017 ter seznanitev skupščine s prejemki članov uprave in nadzornega sveta, ki so jih za opravljanje nalog v družbi prejeli v poslovnem letu 2017.**

Predlog sklepa (predlagatelja sklepa sta uprava in nadzorni svet družbe):

* 1. Bilančni dobiček na dan 31.12.2017 znaša 22.936,47 EUR. Bilančni dobiček se ne razdeli delničarjem. O uporabi bilančnega dobička v celotni višini se bo odločalo v naslednjih poslovnih letih.
	2. Skupščina podeljuje upravi in vsem članom nadzornega sveta razrešnico za delo v poslovnem letu 2017.
1. **Imenovanje revizorja za leto 2018**

Predlog sklepa (predlagatelj sklepa je nadzorni svet družbe):

Za revizorja družbe za poslovno leto 2018 se imenuje Baker Tilly Evidas d.o.o. Verovškova ulica 55A, 1000 Ljubljana.

1. **Imenovanja člana nadzornega sveta**

Nadzorni svet predlaga skupščini sprejem naslednjega sklepa:

1. Skupščina za člana nadzornega sveta imenuje g. Mitre Koliševski, kateremu mandat traja od 29.8.2018 do 29.08.2022.

Obrazložitev:

Mitre Koliševski je magister ekonomije in je vrsto let deloval kot vodilni mož v več podjetji s področja financ in upravljanja

## Pogoji za udeležbo in uresničevanje glasovalne pravice:

Skupščine se lahko udeležijo delničarji, njihovi pooblaščenci in zastopniki. Pooblastilo delničarja za zastopanje mora biti pisno in mora biti predloženo družbi ter ostane shranjeno na sedežu družbe.

Pravico do udeležbe na skupščini in uresničevanja glasovalne pravice imajo samo tisti delničarji, njihovi zastopniki in pooblaščenci, ki bodo kumulativno izpolnili naslednja pogoja:

* ki bodo pisno prijavili svojo udeležbo na skupščini upravi družbe najpozneje konec četrtega dne pred dnem zasedanja skupščine. Prijava za udeležbo na skupščini je pravočasna, če jo družba prejme najpozneje konec dne 25.8.2018 ,
* ki bodo kot imetniki delnic vpisani v centralnem registru nematerializiranih vrednostnih papirjev pri KDD – Centralni klirinško depotni družbi Ljubljana d.d., konec četrtega dne pred zasedanjem skupščine, to je konec dne 25.8.2018 (v nadaljnjem besedilu: presečni dan).

Če udeležbo na skupščini prijavlja pooblaščenec ali če glasovalno pravico uresničuje pooblaščenec, je potrebno prijavi za udeležbo priložiti pooblastilo za zastopanje na skupščini. Pravne osebe morajo prijavi za udeležbo predložiti redni izpisek iz sodnega/poslovnega registra, ki vsebuje podatke po stanju ob prijavi.

Delničarji lahko pooblaščenca za zastopanje na skupščini imenujejo tudi po elektronski pošti, na naslov: m1@siol.net. Sporočilu je potrebno kot priponko priložiti kopijo podpisanega pooblastila za zastopanje, v obliki PDF.

Delničarji, katerih skupni deleži dosegajo dvajsetino osnovnega kapitala, lahko v sedmih dneh po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Uprava družbe bo v skladu s tretjim odstavkom 298. člena ZGD-1 objavila tiste dodatne točke dnevnega reda glede katerih bodo delničarji zahteve poslali družbi najpozneje sedem dni po objavi tega sklica skupščine.

Delničarji lahko zahteve za dodatne točke dnevnega reda družbi pošljejo tudi po elektronski pošti in sicer na e-mail naslov: \_m1@siol.net .

Delničarji lahko k vsaki točki dnevnega reda v pisni obliki dajejo predloge sklepov ali volilne predloge. Uprava družbe bo na enak način kot ta sklic skupščine objavila tiste predloge delničarjev, ki bodo izpolnjevali naslednje pogoje:

* ki bodo poslani družbi v sedmih dneh po objavi tega sklica skupščine,
* ki bodo razumno utemeljeni,
* za katere bo delničar-predlagatelj pri tem sporočil, da bo na skupščini ugovarjal predlogu uprave ali nadzornega sveta in da bo druge delničarje pripravil do tega, da bodo glasovali za njegov predlog.

Ne glede na prej navedeno volilnega predloga o volitvah članov nadzornega sveta ali revizorja ni treba utemeljiti.

Predlog delničarja se objavi in sporoči na način iz 296. člena tega zakona le, če je delničar v sedmih dneh po objavi sklica skupščine poslal družbi razumno utemeljen predlog. Delničarji lahko predloge sklepov in volilne predloge družbi sporočijo tudi po elektronski pošti in sicer na e-mail naslov: \_m1@siol.net.

Delničarji lahko na skupščini uresničujejo svojo pravico do obveščenosti iz prvega odstavka 305. člena ZGD-1.

## Gradivo in dostopnost dokumentov

Na sedežu družbe na naslovu Vojkova cesta 58, Ljubljana, v tajništvu družbe, vsak delovni dan od dneva objave sklica skupščine do dneva zasedanja skupščine od 10. do 12. ure in na uradni spletni strani družbe [www.m1-dd.si](http://www.m1-dd.si) je dostopno gradivo za skupščino:

* sklic skupščine, ki vsebuje predloge sklepov z navedbo, kateri organ družbe je dal posamezni predlog in obrazložitev vsake točke dnevnega reda, ki sta jo predlagala uprava oziroma nadzorni svet družbe (dostopen tudi na spletni strani obveščanja Ljubljanske borze SEOnet – objava dne 27.7.2018 )
* revidirano letno poročilo družbe M1, d.d., Ljubljana za poslovno leto 2016 z revizorjevim poročilom in poročilom nadzornega sveta v skladu z 282. členom ZGD-1 k letnemu poročilu družbe M1, d.d., Ljubljana (dostopno tudi na spletni strani obveščanja Ljubljanske borze SEOnet – objava dne 30.4.2018 )
* revidirano konsolidirano letno poročilo Skupine M1 d.d. za poslovno leto 2016 z revizorjevim poročilom in poročilom nadzornega sveta v skladu z 282. členom ZGD-1 k letnemu poročilu Skupine M1 (dostopno tudi na spletni strani obveščanja Ljubljanske borze SEOnet – objava dne 30.4.2018 )
* Obrazec pooblastila za uresničevanje glasovalne pravice (dostopen na spletni strani obveščanja Ljubljanske borze SEOnet – objavljeno skupaj s tem sklicem skupščine dne 27.7.2018 );
* Izčrpne informacije o pravicah delničarjev iz prvega odstavka 298. člena, prvega odstavka 300., 301. in 305. člena Zakona o gospodarskih družbah (ZGD-1).

## Drugi podatki v zvezi z delnicami in skupščino.

Po stanju na dan sklica skupščine znaša skupno število izdanih navadnih, prosto prenosljivih imenskih kosovnih delnic družbe 3.932.515. Vse delnice imajo glasovalno pravico in so istega razreda.

M1, d.d., Ljubljana

Direktorica: Mojca Pogorelec

Sklic skupščine bo objavljen v časniku Dnevnik dne 27.7.2018 in na spletni strani družbe [www.m1-dd.si](http://www.m1-dd.si) od 27.7.2018 dalje najmanj 10 let.

## G R A D I V O

## ZA SKUPŠČINO DRUŽBE

## M1, finančna družba, d.d., Ljubljana,

## Vojkova cesta 58, 1000 Ljubljana

ki bo dne 29.8.2018 ob 12,0 uri v prostorih družbe na naslovu Vojkova cesta 58, Ljubljana.

**Točka 1:**

**Otvoritev skupščine, ugotovitev sklepčnosti ter imenovanje organov skupščine**

**Predlog sklepa k točki 1:**

**Otvoritev skupščine, ugotovitev sklepčnosti ter imenovanje organov skupščine**

Predlog sklepa

(predlagatelj sklepa je uprava ):

»Imenuje se predsednik skupščine po predlogu uprave, za preštevalca glasov pa Mojca Polše in Aleša Miketiča.«

**Obrazložitev:**

Uprava je pristojna in odgovorna predlagati skupščini izvolitev delovnih teles, to je predsednika skupščine in člane volilne komisije za izvedbo glasovanja ter zagotoviti prisotnost notarja, ki skupščinske sklepe potrdi v notarskem zapisu.

Skupščini bo prisostvoval vabljeni notar Vojko Pintar iz Kranja, ki bo v skladu z določili ZGD-1 v notarskem zapisniku potrjeval sklepe skupščine.

Ljubljana,

M1, d.d., Ljubljana

Direktor: Mojca Pogorelec

**Točka 2:**

**Seznanitev skupščine z letnim poročilom družbe M1, d.d., Ljubljana, konsolidiranim letnim poročilom Skupine M1 z revizijskim mnenjem in pisnim poročilom nadzornega sveta po 282. členu Zakona o gospodarskih družbah ZGD-1 k letnemu poročilu družbe M1, d.d., in konsolidiranemu letnemu poročilu Skupine M1 za poslovno leto 2017, skupščini.**

**Obrazložitev k točki 2:**

Nadzorni svet je preveril revidirano letno poročilo družbe M1, d.d., Ljubljana in konsolidirano letno poročilo Skupine M1, ki ga je predložila uprava skupaj s poročili revizorja, dal pozitivno mnenje in stališče k revizijskemu poročilu o poslovanju družbe M1, d.d., Ljubljana in skupine M1 ter sprejel in potrdil letno poročilo družbe M1, d.d., Ljubljana in Skupine M1.

Ker je letno poročilo sprejel nadzorni svet skupščina o sprejemu letnem poročilu ne odloča.

Skupščini se v skladu z 2. odstavkom 282. člena ZGD-1 predloži tudi poročilo nadzornega sveta.

Ljubljana,

M1, d.d., Ljubljana

Direktor: Mojca Pogorelec

Predsednik nadzornega sveta: Tomaž Pogorelec

**Točka 3:**

**Uporaba bilančnega dobička in podelitev razrešnice upravi in članom nadzornega sveta za poslovno leto 2017 ter seznanitev skupščine s prejemki članov uprave in nadzornega sveta, ki so jih za opravljanje nalog v družbi prejeli v poslovnem letu 2017.**

Predlog sklepa (predlagatelja sklepa sta uprava in nadzorni svet družbe):

* 1. Bilančni dobiček na dan 31.12.2017 znaša 22.936,47 EUR. Bilančni dobiček se ne razdeli delničarjem. O uporabi bilančnega dobička v celotni višini se bo odločalo v naslednjih poslovnih letih.
	2. Skupščina podeljuje upravi in vsem članom nadzornega sveta razrešnico za delo v poslovnem letu 2017.

**Obrazložitev:**

Utemeljitev:

1. Družba ima po stanju na dan 31.12.2017 za 22.936,47 EUR bilančnega dobička. Uprava in nadzorni svet predlagata, da se bilančni dobiček ne razdeli delničarjem. O uporabi bilančnega dobička v celotni višini se bo odločalo v naslednjih poslovnih letih (preneseni dobiček).

b) Glede na podatke o poslovanju družbe, razvidne iz letnega poročila je razvidno, da je bilo poslovanje družbe v letu 2017 ustrezno vodeno in tudi nadzorovano. Zato se skupščini predlaga podelitev razrešnice tako upravi kot tudi vsem članom nadzornega sveta družbe.

c) V skladu z petim odstavkom 294. člena ZGD-1 mora poslovodstvo na skupščini, ki odloča o uporabi bilančnega dobička delničarje seznaniti s prejemki članov organov vodenja ali nadzora, ki so za opravljanje nalog v družbi prejeli v preteklem poslovnem letu, takšna informacija pa mora vsebovati tudi prejemke, ki so jih člani organov vodenja ali nadzora prejeli z opravljanjem nalog v odvisnih družbah. Uprava je o tem pripravila pisno poročilo, ki je vsebovano v letnem poročilu, vsebino katerega bo skupščini podala ustno.

Ljubljana

M1, d.d., Ljubljana

Direktor: Mojca Pogorelec

Predsednik nadzornega sveta: Tomaž Pogorelec

**Točka 4:**

**Imenovanje revizorja za leto 2018**

Predlog sklepa

(predlagatelj sklepa je nadzorni svet družbe):

»Za revizorja družbe za poslovno leto 2018 se imenuje Baker Tilly Evidas d.o.o. Verovškova ulica 55A, 1000 Ljubljana.

**Obrazložitev:**

Nadzorni svet družbe M1, d.d., Ljubljana na podlagi predloga revizijske komisije, ki je skladno z 280. členom ZGD-1 obravnavala izbor neodvisnega zunanjega revizorja, predlaga skupščini delničarjev, da za revizorja družbe imenuje družbo Baker Tilly Evidas d.o.o. Verovškova ulica 55A, 1000 Ljubljana.

Družba je v skladu z zakonom zavezana k reviziji. Izbor revizijske družbe temelji na strokovni usposobljenosti njihovih revizorjev in referencah revizijske hiše, kar po mnenju revizijske komisije zagotavlja ustrezen obseg in kakovost opravljene revizije, skladno z zakonskimi zahtevami in pričakovanji delničarjev in organov družbe. Ključna priporočila oziroma reference predlagane revizijske družbe so naslednja: Salus Ljubljana, Iskra Mehanizmi, Lip Bled, GMM Grosuplje in drugi.

M1, d.d., Ljubljana

Predsednik nadzornega sveta: Tomaž Pogorelec

1. **Imenovanja člana nadzornega sveta**

Nadzorni svet predlaga skupščini sprejem naslednjega sklepa:

1. Skupščina za člana nadzornega sveta imenuje g. Mitre Koliševski, kateremu mandat traja od 29.8.2018 do 29.08.2022.

Obrazložitev:

Mitre Koliševski je magister ekonomije in je vrsto let deloval kot vodilni mož v več podjetji s področja financ in upravljanja

M1, d.d., Ljubljana

Predsednik nadzornega sveta: Tomaž Pogorelec